Cosean

Cosean al è un comun intal Friûl di Mieç e al à 2.014 abitants (al 1n di Zenâr 2024Dâts Istat, cf. https://demo.istat.it/app/?i=POS&l=it cjalât ai 26 di Mai dal 2024.).
Tal 1866 al è stât l'unic comun di dut il "Venit" (teritori austriac che al cjapave dentri il Friûl e il Venit di vuê) cun 25 vôts contrariis ae anession a la Italie, su 36 vôts contrariis in dut il Friûl (i "sì" a son stâts 144 mil; intal comun di Cosean a son stâts 219Cf. "Il plebiscito in Friuli. Risultati delle votazioni pel Plebiscito nella Provincia di Udine", in: Giornale di Udine I, 47 (26 di Otubar 1866), [s.p., ma 2].), par cheste reson al è clamât ancjemò vuê "Cosean dal no"Cf. Marcato, Carla/Puntin, Maurizio (2008): Etnici e blasoni popolari nel Friuli storico, Udine: Società Filologica Friulana [Biblioteca di Studi linguistici e filologici 9], 49.. Intes frazions però si veve votât "sì"Cf. Colledani, Gianni (2017): "Cosean dal no", Sot la nape LXIX/1, 54..

Storie
Il non Cosean, di divignince romane (< Caucilianus) al è di ete republicane o protoimperiâl e duncje une vore anticCf. Cinausero Hofer, Barbara/Dentesano, Ermanno (2011), Dizionario toponomastico. Etimologia, corografia, citazioni storiche, bibliografia dei nomi di luogo del Friuli storico e della provincia di Trieste, Udine: Ribis, s.v., 300.; inte forme Cosano, Coselano, Coseglano si lu cjate za dal sec. XI d.d.C.; chel di Coseanet intes formis Coselaneto, Cosiglaneto o Coseglanetto dal sec. XIV d.d.C.Cf. Cinausero Hofer, Barbara/Dentesano, Ermanno (2011), Dizionario toponomastico. Etimologia, corografia, citazioni storiche, bibliografia dei nomi di luogo del Friuli storico e della provincia di Trieste, Udine: Ribis, s.v., 299.

Il comun di Cosean al fo istituît in cheste forme dal 1n di Zenâr dal 1819 dal Guviêr austriac des Provinciis Venitis (decret 106 dai 8 di Lui dal 1818)Decret 106 Compartimento Territoriale delle Provincie Venete approvato da S.M., publicât in Collezione di leggi e regolamenti pubblicati dall'Imp. Regio Governo delle Provincie Venete, vol. 5/2, 1818, Venezia: Andreola, 5-92, cf. p. 79.; il stes Guviêr, trê agns prin (decret dai 30 di Novembar dal 1815 cun validitât dal Zenâr 1816Decret 122 Compartimento territoriale delle Provincie Venete, publicât inte Collezione di leggi e regolamenti pubblicati dall'Imp. Regio Governo delle Provincie Venete, vol. 2, 1815, Venezia: Andreola, 141-204, cf. p. 192.; plui tart ancje cun at n° 55 dai 4 di Avrîl 1816Decret 55 Attivazione di un nuovo Compartimento Territoriale, publicât in Collezione di leggi e regolamenti pubblicati dall'Imp. Regio Governo delle Provincie Venete, vol. 3/1, 1816, Venezia: Andreola, 241-295, cf. p. 286.), al veve incorporât Coseanet, Cosean e Maseriis tal comun di Dignan; Baracêt, Cjiscjerne e Nearêt ta chel di Flaiban. 

Intal Ream di Italie napoleonic, i paîs che in dì di vuê a formin il comun di Cosean, che prin a jerin stâts comuns autonoms, tacant dal 1n di Zenâr dal 1811 a vignirin incorporâts intal Comun di Nearêt (formât di Nearêt, Baracet, Coseanet, Cosean, ma ancje di Flaiban, San Durì e Savalons) e di Dignan (formât di Dignan, Bunzic, Cjarpât, Vidulis, Cjiscjerne e Maseriis)Cf. Compartimento territoriale del dipartimento di Passariano da attivarsi pel Primo Gennajo 1811, Udin, Pecile, s.d., publicât in Corbellini, Roberta/Cerno, Laura/Sava, Carla (p. cure di), Il Friuli nel 1807. Dipartimento di Passariano, Udin: Società Filologica Friulana, 617-649, pp. 625-626. Viôt ancje: Pezzetta, Olivo (2009), Piccola storia del comune di Coseano, Coseano: Comune di Coseano, pp. 28-29..

Sports
A.S.D. G.S. Coseano e je la scuadre di balon dal comun, e je une Societàt privade, il sô president al è Stefano Di Bidino.

 Culture 
Dal 2000, ogni prime domenie di Jugn pes viis dal paîs e je une mostre internazionâl di piture clamade Premio Arte Coseano, che e à vût tant che testimonials artiscj impuartants, furlans e no, come Ulderica Da Pozzo (2016) e Carlo Balljana (2017)Cf. https://web.archive.org/web/20180820001522/http://premio-arte-coseano.com/?page_id=1913, cjalât ai 20 di Jugn dal 2017..

Dal 1982 a Cosean al è atîf un côr (clamât fin al 2014 Nuova Corale di Coseano, cumò Coro Musiche d'inCanto), che tai agns al à fat concierts no dome in Friûl, ma in dute la Italie dal Nord e centrâl sicu in altris paîs di Europe.

 Socjis 
A Cosean e esist dal 1962 la Sezione Donatori di Sangue di Coseano (za fondade doi agns prin a Nearêt cul non di Associazione Donatori di Sangue)Pezzetta, Olivo (2009), Piccola storia del comune di Coseano, Coseano: Comune di Coseano, p. 55..

 Aministrazion 
Il comun di Cosean al fâs part de Comunitât Culinâr dal Friûl.

 Zimulaçs 
 Finale Ligure (SV, Italie), dal 2000.
 Aubiac (Lot-et-Garonne, France), dal 2016.

 Notis 

Categorie:Comuns de provincie di Udin

 Leams 
 Sît uficiâl dal comun di Cosean.